CELEX: 62015TN0506
Language: da
Date: 2015-08-29 00:00:00
Title: Sag T-506/15: Sag anlagt den 29. august 2015 — Den Hellenske Republik mod Europa-Kommissionen

9.11.2015   
            
            
               DA
            
            
               Den Europæiske Unions Tidende
            
            
               C 371/28
            
         Sag anlagt den 29. august 2015 — Den Hellenske Republik mod Europa-Kommissionen
   (Sag T-506/15)
   (2015/C 371/31)
   Processprog: græsk
   
      Parter
   
   
      Sagsøger: Den Hellenske Republik (ved G. Kanellopoulos, E. Leftheriotou, O. Tsirkinidou og A.-E. Vasilopoulou)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens gennemførelsesafgørelse af 22. juni 2015»om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) (meddelt under nummer C(2015) 4076)« (1) annulleres, for så vidt som den udelukkede udgifter, som er afholdt som led i afkoblet direkte støtte for ansøgningsårene 2009, 2010 og 2011 og som led i krydsoverensstemmelserne for ansøgningerne fra 2011, og for så vidt som afgørelsen ikke foreskrev tilbagebetaling til Den Hellenske Republik af et beløb svarende til 1 0 4 60  620,42 EUR i medfør af Rettens dom af 6. november 2014, T-632/11, Den Hellenske Republik mod Europa-Kommissionen, i overensstemmelse med det i stævningen anførte, om de faktiske omstændigheder og annullationsanbringenderne.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat seks anbringender.
   Den Hellenske Republik har nærmere bestemt fremsat fire annullationsanbringender, hvad angår den finansielle korrektion, der er pålagt inden for ordningen med afkoblet direkte støtte.
   
               1.
            
            
               Første annullationsanbringende, som er påberåbt vedrørende den faste korrektion på 25 %, der er pålagt som følge af den manglende definition og kontrol af de permanente græsarealer for 2009, 2010 og 2011, og som vedrører den urigtige fortolkning og anvendelse af artikel 2, stk. 2, i forordning nr. 796/2004 (2), [senere af artikel 2, litra c), i forordning nr. 1120/2009 (3)].
            
         
               2.
            
            
               Andet annullationsanbringende, som ligeledes er påberåbt vedrørende den faste korrektion på 25 %, der er pålagt som følge af den manglende definition og kontrol af de permanente græsarealer for 2009, 2010 og 2011, og som vedrører den urigtige fortolkning og anvendelse af retningslinjerne for betingelserne for at blive pålagt en finansiel korrektion på 25 %, en begrundelsesmangel, en tilsidesættelse af Kommissionens skønsbeføjelser samt en tilsidesættelse af proportionalitetsprincippet.
            
         
               3.
            
            
               Tredje annullationsanbringende, som er påberåbt vedrørende den faste korrektion på 5 %, der er pålagt som følge af mangler ved systemet til identificering af landbrugsarealer (SILA) under det første anvendelsesår (2009), og som vedrører den urigtige fortolkning og anvendelse af retningslinjerne, en tilsidesættelse af Kommissionens skønsbeføjelser samt en tilsidesættelse af proportionalitetsprincippet.
            
         
               4.
            
            
               Fjerde annullationsanbringende, som er påberåbt som led i de finansielle korrektioner, der er pålagt som følge af mangler ved kontrollerne på stedet, og nærmere bestemt korrektionen på 2 %, der er pålagt som følge af en uvirksom risikoanalyse for ansøgningsåret 2010, og som vedrører den urigtige fortolkning og anvendelse af artikel 31, stk. 2, i forordning nr. 1122/2009 (4) og artikel 27 i forordning nr. 796/2004 samt en tilsidesættelse af princippet om beskyttelse af den berettigede forventning.
               Desuden har Den Hellenske Republik hvad angår de andre dele, der er bestridt i den anfægtede gennemførelsesafgørelse, påberåbt sig følgende to annullationsanbringender.
            
         
               5.
            
            
               Femte annullationsanbringende om den faste finansielle korrektion på 2 %, som er pålagt som led i som led i krydsoverensstemmelsesordningen for ansøgningsåret 2001, og som vedrører den urigtige anvendelse og fortolkning af artikel 11 i forordning nr. 885/2006 (5) og af artikel 31 i forordning nr. 1290/2005 (6), en utilstrækkelig begrundelse og en faktisk fejl hvad angår den faste finansielle korrektion på 2 % for ansøgningsåret 2011.
            
         
               6.
            
            
               Sjette annullationsanbringende, som vedrører det beløb, der skal betales til Den Hellenske Republik til opfyldelse af Rettens dom af 6. november 2014, T-632/11, og som vedrører en tilsidesættelse af artikel 266 TEUF og 280 TEUF om Kommissionens forpligtelse til at træffe de foranstaltninger, som opfyldelsen af Domstolens dom indebærer, og om en mangel på begrundelse for ikke at tilbagebetale Den Hellenske Republik 1 0 4 60  620,42 EUR efter ovennævnte dom afsagt af Retten.
            
         
      (1)  EUT L 182, s. 39.
   
      (2)  Kommissionens forordning (EF) nr. 796/2004 af 21.4.2004 om gennemførelsesbestemmelser vedrørende krydsoverensstemmelse, graduering og det integrerede forvaltnings- og kontrolsystem som omhandlet i Rådets forordning (EF) nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere (EUT L 141, s. 18).
   
      (3)  Kommissionens forordning (EF) nr. 1120/2009 af 29.10.2009 om gennemførelsesbestemmelser til enkeltbetalingsordningen i afsnit III i Rådets forordning (EF) nr. 73/2009 om fælles regler for den fælles landbrugspolitiks ordninger for direkte støtte til landbrugere og om fastlæggelse af visse støtteordninger for landbrugere (EUT L 316, s. 1).
   
      (4)  Kommissionens forordning (EF) nr. 1122/2009 af 30.11.2009 om gennemførelsesbestemmelser til Rådets forordning (EF) nr. 73/2009 for så vidt angår krydsoverensstemmelse, graduering og det integrerede forvaltnings- og kontrolsystem inden for rammerne af de ordninger for direkte støtte til landbrugerne, som er omhandlet i nævnte forordning, og om gennemførelsesbestemmelser til Rådets forordning (EF) nr. 1234/2007 for så vidt angår krydsoverensstemmelse inden for rammerne af støtteordningen for vin (EUT L 316, s. 65).
   
      (5)  Kommissionens forordning (EF) nr. 885/2006 af 21.6.2006 om gennemførelsesbestemmelser til Rådets forordning (EF) nr. 1290/2005 for så vidt angår godkendelse af betalingsorganer og andre organer og regnskabsafslutning for EGFL og ELFUL (EUT L 171, s. 90).
   
      (6)  Rådets forordning (EF) nr. 1290/2005 af 21.6.2005 om finansiering af den fælles landbrugspolitik (EUT L 209, s. 1).